text: Genvalg til Benny Engelbrecht
  17 marts 2018 kl. 15.14
  Socialdemokratiets finansordfører klar til en ny periode på Christiansborg - og valget må gerne komme hurtigt, siger Benny Engelbrecht.
  Socialdemokraterne i Sønderborg har genvalgt Benny Engelbrecht som folketingskandidat i kredsen. Den 47-årige socialdemokratiske finansordfører er mere end klar til fire år mere i Folketinget.
  Og valget må gerne komme snart, siger Benny Engelbrecht, der bor i Adsbøl ved Gråsten. Det er vigtigere end nogensinde, at vi står sammen om Sønderjylland - og at sønderjyderne stemmer på kandidater, som bor i landsdelen.
  Benny Engelbrecht har siddet i Folketinget siden 2007 og er medlem af partiets landsledelse.
  Der skal være folketingsvalg senest i juni 2019.
  